ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
ΤΕΥΧΟΣ ΤΕΤΑΡΤΟ
Αρ. Φύλλου 113
5 Μαΐου 2016
ΠΕΡΙΕΧΟΜΕΝΑ
ΑΠΟΦΑΣΕΙΣ
Άρση της αριθ. 2787/09−09−1988 (ΦΕΚ 661/Δ/14−09−1988)
απόφασης του Δ/ντή Δασών Ν. Φθιώτιδας, περί
κήρυξης συνιδιοκτήτης έκτασης ως αναδασωτέας εμβαδού 2.000 στρ. στη θέση «Πύργος Πάδη
και Τουρκόβρυση» Τ.Κ. Νεράιδας Δήμου Στυλίδας
Π.Ε. Φθιώτιδας. .................................................................................
Άρση και ανάκληση της αριθμ. 2402/04−09−1990 (ΦΕΚ
524/Δ/27−09−1990) απόφασης του Νομάρχη Φθιώτιδας, περί κήρυξης ως αναδασωτέας έκτασης:
α) 1.550 στρεμμάτων στις θέσεις «Ανεμόμυλος Πύργος − Χιόνου» Τ.Κ. Νεράιδας Δήμου Στυλίδας
Π.Ε. Φθιώτιδας και β) 300 στρεμμάτων στη θέση
«Αγία Μαρίνα» Τ.Κ. Λογγιτσίου, Δήμου Στυλίδας
Π.Ε. Φθιώτιδας. .................................................................................
Κήρυξη ως αναδασωτέας έκτασης δημόσιου δάσους
με εμβαδόν «δεκατρείς χιλιάδες εξακόσια εβδομήντα εννιά τετραγωνικά μέτρα και ογδόντα πέντε
εκατοστά του τετραγωνικού μέτρου» (Ε=13.679,85
τ.μ.), που βρίσκεται στη θέση «Δενδρούδι» της Τοπικής Κοινότητας Μεταγγιτσίου, Δήμου Σιθωνίας,
Περιφερειακής Ενότητας Χαλκιδικής. ..........................
ΑΠΟΦΑΣΕΙΣ
Αριθμ. 1230/62527
(1)
Άρση της αριθ. 2787/09−09−1988 (ΦΕΚ 661/Δ/14−09−1988)
απόφασης του Δ/ντή Δασών Ν. Φθιώτιδας, περί κήρυξης συνιδιοκτήτης έκτασης ως αναδασωτέας εμβα−
δού 2.000 στρ. στη θέση «Πύργος Πάδη και Τουρκόβρυση» Τ.Κ. Νεράιδας Δήμου Στυλίδας Π.Ε. Φθιώτιδας.
Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τις διατάξεις των άρθρων 24 παρ. 1 και 117 παρ.3
του Συντάγματος.
2. Τις διατάξεις του Ν. 3852/2010 (ΦΕΚ 87 Α΄) «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης− Πρόγραμμα Καλλικράτης».
3. Τις διατάξεις του Π.δ. 138/2010 (ΦΕΚ 231 Α΄) «Οργανισμός της Αποκεντρωμένης Διοίκησης Θεσσαλίας −
Στερεάς Ελλάδας».
4. Την πράξη 4 της 06−02−2015 (ΦΕΚ 24/Α΄) του Υπουργικού Συμβουλίου «Αποδοχή παραιτήσεων των Γενικών
Γραμματέων των Αποκεντρωμένων Διοικήσεων της
Χώρας».
5. Τις διατάξεις του άρθρου 56 του Ν. 4257/2014
(ΦΕΚ 93/Α΄) «Επείγουσες ρυθμίσεις αρμοδιότητας
Υπουργείου Εσωτερικών».
6. Τις διατάξεις του άρθρου 44 του Ν. 998/1979
(ΦΕΚ 289 Α΄), «Περί προστασίας των δασών και των
δασικών εν γένει εκτάσεων της χώρας», όπως αντικαταστάθηκε και ισχύει.
7. Τη με αριθμ. 117080/6353/13−11−2014 Εγκύκλιο διαταγή
της Γενικής Δ/νσης Ανάπτυξης και Προστασίας Δασών
και Αγροπεριβάλλοντος του Υ.Π.Ε.Κ.Α. «Περί της διαδικασίας άρσης ή ανάκλησης αποφάσεων αναδάσωσης».
8. Την υπ’ αριθ. 2787/09−09−1988 (ΦΕΚ 661/Δ/14−09−1988)
απόφαση του Δ/ντή Δασών Ν. Φθιώτιδας, περί κήρυξης συνιδιοκτήτης έκτασης ως αναδασωτέας εμβαδού
2.000 στρ. στη θέση «Πύργος Πάδη και Τουρκόβρυση»
Τ.Κ. Νεράιδας Δήμου Στυλίδας Π.Ε. Φθιώτιδας, λόγω
πυρκαγιάς την 15−08−1988.
9. Τη με ημερομηνία 20−05−2015 αίτηση του Αναγκαστικού Συνεταιρισμού Διαχειρίσεως Συνιδιόκτητου Δά−
σους Νομής Δριστέλλων Νεράιδας προς το Δασαρχείο
Λαμίας, για την άρση της αριθ. 2787/09−09−1988 (ΦΕΚ
661/Δ/14−09−1988) απόφασης του Δ/ντή Δασών Ν. Φθιώτιδας.
10. Τη με αριθμ. ΔΥ/12−01−2016 αναφορά−αυτοψία του
Στυλιανού Χονδρογιάννη Δασολόγο του Δασαρχείου
Λαμίας, σύμφωνα με την οποία στην έκταση που κηρύχθηκε αναδασωτέα συνολικού εμβαδού 2.000 στρ.,
έχει επιτευχθεί η επαναφορά της δασικής βλάστησης
με φυσική αναγέννηση.
11. Τη με αριθ. 108/4155/12−01−2016 εισήγηση του Δασαρχείου Λαμίας, με την οποία εκφράζεται η θετική
του γνώμη για την άρση της αριθ. 2787/09−09−1988 (ΦΕΚ
661/Δ/14−09−1988) απόφασης του Δ/ντή Δασών Ν. Φθιώτιδας, περί κήρυξης συνιδιοκτήτης έκτασης ως ανα−
δασωτέας εμβαδού 2.000 στρ στη θέση «Πύργος Πάδη
και Τουρκόβρυση» Τ.Κ. Νεράιδας Δήμου Στυλίδας Π.Ε.
Φθιώτιδας.
12. Το με αριθμ. 55/5536/09−02−2016 έγγραφο της
Δ/νσης Δασών Ν. Φθιώτιδας, με το οποίο εκφράζεται η
σύμφωνη γνώμη της, αποφασίζουμε:
VARVARA ZACHARAKI
EEST
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
Αίρουμε την αριθ. 2787/09−09−1988 (ΦΕΚ 661/Δ/
14−09−1988) απόφαση του Δ/ντή Δασών Ν. Φθιώτιδας,
περί κήρυξης ως αναδασωτέας έκτασης συνολικού εμβαδού 2.000 στρ στη θέση «Πύργος Πάδη και Τουρκό−
βρυση» Τ.Κ. Νεράιδας Δήμου Στυλίδας Π.Ε. Φθιώτιδας,
διότι έχει επιτευχθεί, μέσω φυσικής αναδάσωσης, η
επαναφορά της δασικής βλάστησης με οικολογικά χαρακτηριστικά επαρκή για τον κατά το Σύνταγμα και τη
δασική νομοθεσία χαρακτηρισμό της ως έκταση δασικού
χαρακτήρα, καλυπτόμενη από δασική και χορτολιβαδική
βλάστηση με ποσοστό δασικής βλάστησης περίπου 80%,
αποτελούμενη από αείφυλλα πλατύφυλλα (με κυρίαρχο
είδος τον πρίνο) σε μίξη με φυλλοβόλα πλατύφυλλα (με
κυρίαρχο είδος τη δρυ) και βαθμό συγκόμωσης από 0,3
έως 1, αποκαθιστώντας στο μέγιστο δυνατό βαθμό την
ισορροπία του δασικού οικοσυστήματος της περιοχής.
Η έκταση απεικονίζεται με στοιχεία (Α−Β−Γ−Δ−Ε−Ζ−Η−Θ−ΙΚ−Λ−Μ−Ν−Α) στο από 05−09−1988 τοπογραφικό διάγραμμα
κλίμακας 1:20.000, το οποίο αποτελεί αναπόσπαστο μέρος της με αριθμό 2787/09−09−1988 (ΦΕΚ 661/Δ/14−09−1988)
απόφασης του Δ/ντή Δασών Ν. Φθιώτιδας.
Από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Λάρισα, 14 Απριλίου 2016
Ο Ασκών Καθήκοντα Γενικού Γραμματέα
Αποκεντρωμένης Διοίκησης
ΗΛΙΑΣ ΤΣΕΛΙΓΚΑΣ
F
Αριθμ. 1231/62539
(2)
Άρση και ανάκληση της αριθμ. 2402/04−09−1990 (ΦΕΚ
524/Δ/27−09−1990) απόφασης του Νομάρχη Φθιώτιδας, περί κήρυξης ως αναδασωτέας έκτασης: α) 1.550
στρεμμάτων στις θέσεις "Ανεμόμυλος − Πύργος − Χιόνου" Τ.Κ. Νεράιδας Δήμου Στυλίδας Π.Ε. Φθιώτιδας
και β) 300 στρεμμάτων στη θέση "Αγία Μαρίνα" Τ.Κ.
Λογγιτσίου, Δήμου Στυλίδας Π.Ε. Φθιώτιδας.
Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τις διατάξεις των άρθρων 24 παρ. 1 και 117 παρ. 3
του Συντάγματος.
2. Τις διατάξεις του Ν. 3852/2010 (ΦΕΚ 87 Α΄) «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης− Πρόγραμμα Καλλικράτης».
3. Τις διατάξεις του Π.δ. 138/2010 (ΦΕΚ 231 Α΄) «Οργανισμός της Αποκεντρωμένης Διοίκησης Θεσσαλίας −
Στερεάς Ελλάδας».
4. Την πράξη 4 της 06−02−2015 (ΦΕΚ 24/Α΄) του Υπουργικού Συμβουλίου «Αποδοχή παραιτήσεων των Γενικών
Γραμματέων των Αποκεντρωμένων Διοικήσεων της
Χώρας».
5. Τις διατάξεις του άρθρου 56 του Ν. 4257/2014 (ΦΕΚ
93/Α΄) «Επείγουσες ρυθμίσεις αρμοδιότητας Υπουργείου
Εσωτερικών».
6. Τις διατάξεις του άρθρου 44 του Ν. 998/1979 (ΦΕΚ
289 Α΄), «Περί προστασίας των δασών και των δασικών
εν γένει εκτάσεων της χώρας», όπως αντικαταστάθηκε
και ισχύει.
7. Τη με αριθμ. 117080/6353/13−11−2014 Εγκύκλιο διαταγή
της Γενικής Δ/νσης Ανάπτυξης και Προστασίας Δασών
και Αγροπεριβάλλοντος του Υ.Π.Ε.Κ.Α. «Περί της διαδικασίας άρσης ή ανάκλησης αποφάσεων αναδάσωσης».
8. Την υπ’ αριθμ. 2402/04−09−1990 (ΦΕΚ 524/
Δ/27−09−1990) απόφαση του Νομάρχη Φθιώτιδας, περί
κήρυξης ως αναδασωτέας έκτασης: α) 1.550 στρεμμάτων
στις θέσεις "Ανεμόμυλος −Πύργος−Χιόνου" Τ.Κ. Νεράιδας
Δήμου Στυλίδας Π.Ε. Φθιώτιδας και β) 300 στρεμμάτων στη θέση "Αγία Μαρίνα΄" Τ.Κ. Λογγιτσίου, Δήμου
Στυλίδας Π.Ε. Φθιώτιδας, συνολικού εμβαδού 1.850 στρ.,
και κατόπιν νέας εμβαδομέτρησης συνολικού εμβαδού
2.761,32 στρ., λόγω πυρκαγιάς την 18−08−1990.
9. Τη με ημερομηνία 20−05−2015 αίτηση του Αναγκαστικού Συνεταιρισμού Διαχειρίσεως Συνιδιόκτητου Δά−
σους Νομής Δριστέλλων Νεράιδας προς το Δασαρχείο
Λαμίας, για την άρση της αριθμ. 2402/04−09−1990 (ΦΕΚ
524/Δ/27−09−1990) απόφασης του Νομάρχη Φθιώτιδας.
10. Τη με αριθμ. 109/4157/12−1−2016 εισήγηση του Δασαρχείου Λαμίας, μετά της συνημμένης αριθμ. ΔΥ/12−1−2016
αναφοράς − αυτοψίας του Χονδρογιάννη Στυλιανού Δασολόγου του Δασαρχείου Λαμίας, με την οποία προ−
τείνεται:
α) ανάκληση της παραπάνω απόφασης του Νομάρχη Φθιώτιδας, για έκταση συνολικού εμβαδού τμήμα
Εα=162,68 στρ., αποτελούμενη από τα τμήματα Ε1= 130,95
στρ., Ε2=14,32 στρ. και Ε3=17,41 στρ., επειδή είχε ανέκαθεν
μη δασικό χαρακτήρα, και
β) άρση της παραπάνω απόφασης του Νομάρχη Φθιώτιδας, για την έκταση συνολικού εμβαδού τμήμα Εβ
= 2.598,64 στρ. (2761,32 στρ. − 162,68 στρ.), επειδή έχει
επιτευχθεί η επαναφορά της δασικής βλάστησης με
φυσική αναγέννηση.
11. Το με αριθμ. 56/5543/09−02−2016 έγγραφο της Δ/νσης
Δασών Ν. Φθιώτιδας, με το οποίο εκφράζεται η σύμφωνη
γνώμη της για την άρση − ανάκληση της αριθμ. 2402/
04−09−1990 (ΦΕΚ 524/Δ/27−09−1990) απόφασης του Νομάρχη Φθιώτιδας, αποφασίζουμε:
Ανακαλούμε, λόγω πλάνης περί τα πραγματικά δεδομένα, την αριθμ. 2402/04−09−1990 (ΦΕΚ 524/Δ/27−09−1990)
απόφαση του Νομάρχη Φθιώτιδας, περί κήρυξης έκτασης ως αναδασωτέας, ως προς την έκταση συνολι−
κού εμβαδού Εα=162,68 στρ., αποτελούμενη από τρεις
εδαφικές επιφάνειες Ε1=130,95 στρ., Ε2=14,32 στρ. και
Ε3=17,41 στρ., στη θέση "Καλιφώνι" Τ.Κ. Νεράιδας Δήμου
Στυλίδας Π.Ε. Φθιώτιδας, διότι είχε ανέκαθεν μη δασικό
χαρακτήρα.
Η έκταση συνολικού εμβαδού Εα=162,68 στρ., αποτελούμενη από τα επιμέρους τμήματα:
Τμήμα Ε1 εμβαδού 130,95στρ. με στοιχεία περιμέτρου
1,Λ,2,3,4,5,....,22,23,24,1,
Τμήμα Ε2 εμβαδού 14,32 στρ. με στοιχεία περιμέτρου
25,26,27,28,29,30,31,32,33,34,25 και
Τμήμα Ε3 εμβαδού 17,41 στρ. με στοιχεία περιμέτρου
35,36,37,....,48,49,50,35,
απεικονίζεται στο συνημμένο τοπογραφικό διάγραμμα κλίμακας 1:20.000, το οποίο αποτελεί αναπόσπαστο
μέρος της παρούσας και προσδιορίζεται επακριβώς από
τις αντίστοιχες συντεταγμένες στο ΕΓΣΑ 87.
Αίρουμε την αριθμ. 2402/04−09−1990 (ΦΕΚ 524/Δ/
27−09−1990) απόφαση του Νομάρχη Φθιώτιδας, περί κήρυξης έκτασης ως αναδασωτέας, ως προς την έκταση
συνολικού εμβαδού 2.598,64 στρ. (2.761,32 στρ. −162,68
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
στρ. =2.598,64 στρ.), στις θέσεις "Ανεμόμυλος −ΠύργοςΧιόνου" Τ.Κ. Νεράιδας και "Αγία Μαρίνα" Τ.Κ. Λογγιτσίου,
Δήμου Στυλίδας Π.Ε. Φθιώτιδας, διότι έχει επιτευχθεί,
μέσω φυσικής αναδάσωσης, η επαναφορά της δασικής βλάστησης με οικολογικά χαρακτηριστικά επαρκή
για τον κατά το Σύνταγμα και τη δασική νομοθεσία
χαρακτηρισμό της ως έκταση δασικού χαρακτήρα, καλυπτόμενη από δασική και χορτολιβαδική βλάστηση με
ποσοστό δασικής βλάστησης περίπου 90%, αποτελούμενη από αείφυλλα πλατύφυλλα (με κυρίαρχο είδος τον
πρίνο) σε μίξη με φυλλοβόλα πλατύφυλλα (με κυρίαρχο
είδος τη δρυ) και βαθμό συγκόμωσης από 0,7 έως 1 στις
δασοσκεπείς εκτάσεις, αποκαθιστώντας στο μέγιστο
δυνατό βαθμό την ισορροπία του δασικού οικοσυστήματος της περιοχής.
Η έκταση απεικονίζεται με στοιχεία (Α−Β−Γ−....−Ι−Κ−23−4−...−23−24−1−Μ−Α), εξαιρουμένων των τμημάτων Ε2 και
Ε3, στο συνημμένο τοπογραφικό διάγραμμα κλίμακας
1:20.000, το οποίο αποτελεί αναπόσπαστο μέρος της
παρούσας και προσδιορίζεται επακριβώς από τις αντίστοιχες συντεταγμένες στο ΕΓΣΑ 87,
Η έκταση συνολικού εμβαδού 2.761,32 στρ. έχει ως όρια:
Ανατολικά: Με έκταση δασικού χαρακτήρα σήμερα.
Δυτικά: Με έκταση δασικού χαρακτήρα σήμερα.
Βόρεια: Με έκταση δασικού χαρακτήρα σήμερα και με
έκταση μη δασικού χαρακτήρα σήμερα.
Νότια: Με έκταση δασικού χαρακτήρα σήμερα.
Από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Λάρισα, 14 Απριλίου 2016
Ο Ασκών Καθήκοντα Γενικού Γραμματέα
Αποκεντρωμένης Διοίκησης
ΗΛΙΑΣ ΤΣΕΛΙΓΚΑΣ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
Αριθμ. 30017 π.ε.
(3)
Κήρυξη ως αναδασωτέας έκτασης δημόσιου δάσους με
εμβαδόν «δεκατρείς χιλιάδες εξακόσια εβδομήντα
εννιά τετραγωνικά μέτρα και ογδόντα πέντε εκατοστά του τετραγωνικού μέτρου» (Ε=13.679,85 τ.μ.), που
βρίσκεται στη θέση «Δενδρούδι» της Τοπικής Κοινότητας Μεταγγιτσίου, Δήμου Σιθωνίας, Περιφερεια−
κής Ενότητας Χαλκιδικής.
Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ − ΘΡΑΚΗΣ
Έχοντας υπόψη:
1. Τις διατάξεις των άρθρων 24 παρ. 1 και 117 παρ. 3
του Συντάγματος της Χώρας.
2. Τις διατάξεις του Ν. 998/1979 «περί προστασίας των
δασών και των δασικών εν γένει εκτάσεων της Χώρας»
(ΦΕΚ 289/Α/29−12−1979) και ειδικότερα του άρθρου 38
παρ. 1 (όπως τροποποιήθηκε από την παρ.1 άρθρου 35
του Ν. 4280/2014 και ισχύει σήμερα) και του άρθρου 41
παρ. 1 και 3.
3. Τις σχετικές με το αντικείμενο του θέματος υπ’ αριθ.
160417/1180/8−7−1980 και 182447/3049/24−9−1980 εγκύκλιες
διαταγές του Υπουργείου Γεωργίας.
4. Την υπ’ αριθ. 838/2002 απόφαση του Σ.τ.Ε. καθώς
και τις υπ’ αριθ. 105204/2793/31−7−2002, 87355/363/
14−3−2007 κ.λπ. σχετικές εγκύκλιες διαταγές Υπ. Αγρ.
Αν. και Τροφίμων.
5. Τις διατάξεις του Ν. 3208/2003 «περί προστασίας
των δασικών οικοσυστημάτων, κατάρτιση δασολογίου,
ρύθμιση εμπραγμάτων δικαιωμάτων επί δασών και δασικών εν γένει εκτάσεων και άλλες διατάξεις» (ΦΕΚ 303/
Α/24−12−2003).
6. Το άρθρο 36 παρ. 3 του Ν. 3698/2008 «περί ρυθμίσεων θεμάτων κτηνοτροφίας και άλλες διατάξεις»
(ΦΕΚ 198/Α/2−10−2008), όπως τροποποιήθηκε από την
παρ. 3 του άρθρου 35 του Ν. 4280/2014 καθώς και τα
οριζόμενα της υπ’ αριθ. 97870/2248/7−5−2009 διαταγής
του Υπ. Αγρ. Αν. και Τροφίμων «περί οδηγιών για εφαρμογή του άρθρου 36 του Ν. 3698/2008», σε ότι αφορά
την ισχύ των μη τροποποιημένων διατάξεων.
7. Τις διατάξεις του Ν. 3861/2010 (ΦΕΚ 112/Α/13−7−2010)
«Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών
και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις».
8. Τις διατάξεις του Ν. 3852/2010 (ΦΕΚ 87/Α/2010) για
τη «Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα Καλλικράτης» σε
συνδυασμό με τις διατάξεις του Π.δ. 142/2010 (ΦΕΚ 235/
Α/2010).
9. Την υπ’ αριθ. 221525/4195/21−9−2011 διαταγή Υ.Π.Ε.Κ.Α.
«περί αρμοδιότητας εκδίκασης αιτήσεων ακύρωσης
κατά των αποφάσεων κήρυξης αναδάσωσης στα πλαίσια της διαδικασίας των άρθρ. 38 και 41 Ν. 998/1979
και των αποφάσεων των Δευτεροβάθμιων Επιτροπών
Επιλύσεως Δασικών Αμφισβητήσεων στα πλαίσια της
διαδικασίας του άρθρ. 14 Ν. 998/1979».
10. Το άρθρο 26 του Ν. 4061/2012 (ΦΕΚ 66 Α΄) και οι
υπ’ αριθ. 133356/3733/26−07−2013, 169536/1516/19−04−2012
και 179200/5059/20−12−2012 εγκύκλιοι δ/γές του Υ.Π.Ε.Κ.Α.,
σύμφωνα με τις οποίες, «...οι αποφάσεις κήρυξης των
εκτάσεων ως αναδασωτέων με τους σχετικούς χάρτες
που τις συνοδεύουν, αποστέλλονται στον ΟΠΕΚΕΠΕ,
προκειμένου να εξαιρεθούν οι εκτάσεις αυτές από την
οικονομική ενίσχυση που δίδεται στους κτηνοτρόφους
που τις έβοσκαν πριν την πυρκαγιά, αφού πλέον δεν
θα βόσκονται».
11. Την υπ’ αριθ. 14124/11−03−2011 απόφαση του Γενικού Γραμματέα Α.Δ.Μ.Θ. για τον ορισμό υπαλλήλων
ως αναπληρωτών Προϊσταμένων των Δ/νσεων Δασών,
Δ/νσεων Αναδασώσεων, Δ/νσεων Αγροτικών Υποθέσεων
και των Δασαρχείων.
12. Την υπ’ αριθ. 99386/06−11−2014 Απόφαση του Γενικού
Γραμματέα Α.Δ.Μ.Θ. (Φ.Ε.Κ. 3105/18−11−2014/Β΄) περί ανάθεσης άσκησης αρμοδιοτήτων σε οργανικές μονάδες
της Αποκεντρωμένης Διοίκησης Μακεδονίας − Θράκης
και παροχή εξουσιοδότησης υπογραφής πράξεων και
εγγράφων «Με εντολή Γενικού Γραμματέα» στους προϊστάμενους των οργανικών μονάδων της Αποκεντρω−
μένης Διοίκησης Μακεδονίας − Θράκης.
13. Την υπ’ αριθ. 4/06−02−2015 (ΦΕΚ: 06−02−2015) πράξη
Υπουργικού Συμβουλίου σε συνδυασμό με τα οριζόμενα
των υπ’ αριθ. 11237/9−2−2015 και 11675/10−02−2015 εγγράφων της Δ/νσης Διοίκησης − Τμήματος Προσωπικού
Α.Δ.Μ.Θ. «περί άσκησης καθηκόντων Γενικού Γραμματέα
της Α.Δ.Μ.Θ», καθώς και το άρθρο 56 του Ν. 4257/2014
(ΦΕΚ Α΄/93).
14. Το με αριθμό Γ39682/28−4−2015 έγγραφο του Εθνικού Τυπογραφείου για «Υποχρεωτική (από 1.7.2015)
αποστολή εγγράφων για δημοσίευση στο Φύλλο της
Εφημερίδας της Κυβερνήσεως με χρήση τεχνολογιών
πληροφορικής και επικοινωνιών και προηγμένης ηλεκτρονικής υπογραφής», η οποία κοινοποιήθηκε με την
υπ’ αριθ. οικ. 41451/2−6−2015 Διαταγή της Διεύθυνσης
Διοίκησης της Α.Δ.Μ.Θ.
15. Την υπ’ αριθ. 29817/15−12−2015 πρόταση − αναφορά
του Δασαρχείου Πολυγύρου σχετικά με την κήρυξη ως
αναδασωτέας της αναφορικά με το αντικείμενο του
θέματος έκτασης, που σύμφωνα με την συνημμένη σε
αυτήν από 14−12−2015 έκθεση αυτοψίας και φωτοερμηνείας της Δασολόγου Μελετιάδου Γεσθημανής, ήταν δάσος
από το 1945 με δασική βλάστηση αειφύλλων πλατυφύλλων δενδρώδους και θαμνώδους μορφής, μέσου βαθμού
συγκόμωσης διαχρονικά από 0,5 έως 0,80, το οποίο,
σταδιακά και κατά τόπους μέχρι το έτος 1993 απώλεσε
την δασική βλάστηση εξαιτίας εκχέρσωσης με σκοπό
την αλλαγή χρήσης της σε γεωργική. Σήμερα εμφανίζει
πλέον μη δασική μορφή ως ελαιώνας χωρίς ίχνος της
προϋπάρχουσας δασικής βλάστησης, αποφασίζουμε:
Κηρύσσουμε ως αναδασωτέα, έκταση δημόσιου δάσους με εμβαδόν «δεκατρείς χιλιάδες εξακόσια εβδο−
μήντα εννιά τετραγωνικά μέτρα και ογδόντα πέντε
εκατοστά του τετραγωνικού μέτρου» (Ε=13.679,85 τ.μ.),
που βρίσκεται στη θέση «Δενδρούδι» της Τοπικής Κοινότητας Μεταγγιτσίου, Δήμου Σιθωνίας, Περιφερειακής
Ενότητας Χαλκιδικής, όπως αυτή αποτυπώνεται υπό
στοιχεία (1,2,3,...,31,32,1) στο συνημμένο στην παρούσα
απόφαση απόσπασμα χάρτη κλίμακας 1:50.000 εξαρτημένο από το εθνικό τριγωνομετρικό δίκτυο της χώρας
και στο τοπογραφικό σχεδιάγραμμα κλίμακας 1:2.000
σε Σύστημα Συντεταγμένων ΕΓΣΑ 87, με όρια:
Βόρεια: Εν μέρει με έκταση δασικού χαρακτήρα και
εν μέρει με έκταση μη δασικού χαρακτήρα (η υπ’ αριθ.
29724/14−12−2015 πράξη Χαρακτηρισμού)
Νότια και Δυτικά: Με έκταση δασικού χαρακτήρα
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
Ανατολικά: Με την παλαιά επαρχιακή οδό Μεταγγιτσίου − Αγίου Νικολάου.
Σκοπός της κήρυξης της ανωτέρω έκτασης ως αναδασωτέας είναι η διατήρηση του δασικού της χαρακτήρα,
η αποκατάσταση του παλαιότερα υφιστάμενου δάσους
αειφύλλων πλατυφύλλων μέσου βαθμού συγκόμωσης
έως 0,8 και ο αποκλεισμός της διάθεσής της για άλλη
χρήση.
Κατά της παρούσας απόφασης επιτρέπεται υποβολή
αίτησης ακύρωσης στο Τριμελές Διοικητικό Εφετείο
Θεσσαλονίκης, εντός προθεσμίας εξήντα (60) ημερών,
αρχόμενη από την επομένη της δημοσίευσής της τις
ιδίας προθεσμίας (άρθρο 46 Π.δ. 18/1989).
Επίσης, έχοντας υπόψη τις διατάξεις της παρ. 3 του
άρθρου 35 του Ν. 4280/08−08−2014, σε συνδυασμό με το
ότι σε εφαρμογή του άρθρου 44 παρ. 4 του Ν. 998/ 1979
σύμφωνα με τη διαδικασία ως αυτή ερμηνεύεται στην
σκέψη 8 της με αριθμό 5390/2012 απόφασης του ΣτΕ,
κατά της παρούσας απόφασης επιτρέπεται υποβολή
αίτησης οποιουδήποτε έχει έννομο συμφέρον προς τον
οικείο Γενικό Γραμματέα Αποκεντρωμένης Διοίκησης,
για ανάκληση ή τροποποίηση για οποιαδήποτε πραγματική ή νομική αιτία της πράξης αναδάσωσης.
Με την παρούσα απόφαση δεν προκαλείται δαπάνη
σε βάρος του Κρατικού Προϋπολογισμού και η αναδάσωση της έκτασης πρόκειται να επέλθει μέσω φυσικής
αναγέννησης.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 29 Φεβρουαρίου 2016
Ο Ασκών καθήκοντα Γενικού Γραμματέα
Αποκεντρωμένης Διοίκησης
ΝΙΚΗΤΑΣ ΦΡΑΓΚΙΣΚΑΚΗΣ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ
ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * FAX 210 52 79 054
ΗΛΕΚΤΡΟΝΙΚΗ ΔΙΕΥΘΥΝΣΗ: http://www.et.gr  –  e-mail: webmaster.et@et.gr
1. ΜΕ ΤΟ ΤΑΧΥΔΡΟΜΕΙΟ, ΤΟ ΤΗΛΕΦΩΝΟ κ.λπ.
Ταχυδρομική Διεύθυνση: Καποδιστρίου 34, τ.κ. 10432, Αθήνα.
ΤΗΛΕΦΩΝΙΚΟ ΚΕΝΤΡΟ: 210 5279000 − fax: 210 5279054
Ωράριο λειτουργίας για το κοινό: Δευτέρα ως Παρασκευή: 8:00 − 13:30
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ
Τμήμα Πωλήσεων:
(Ισόγειο, τηλ. 210 5279178 − 180)
Τμήμα Συνδρομητών:  (Ημιόροφος, τηλ. 210 5279136)
Τμήμα Πληροφοριών:  (Ισόγειο, Γραφείο 3 και τηλεφωνικό κέντρο 210 5279000)
Τμήμα A1 Παραλαβής Δημοσιευτέας Ύλης: (Ισόγειο, τηλ. 210 5279167, 210 5279139)
2. ΜΕ ΗΛΕΚΤΡΟΝΙΚΟ ΤΡΟΠΟ
Ιστοσελίδα: www.et.gr
Πληροφορίες σχετικά με την λειτουργία της ιστοσελίδας: helpdesk.et@et.gr
Αποστολή ψηφιακά υπογεγραμμένων εγγράφων προς δημοσίευση στο ΦΕΚ: webmaster.et@et.gr
Πληροφορίες για γενικό πρωτόκολλο και αλληλογραφία: grammateia@et.gr
êõîïôîòòîç ñê øô êíòîïô øùõôéöçúêîô
1. ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΦΕΚ)
Η ηλεκτρονική μορφή των τευχών ΦΕΚ καθώς και διάφορες πληροφορίες που σχετίζονται με τα
δημοσιεύματα σε αυτά, διατίθενται δωρεάν από την ιστοσελίδα www.et.gr. Για τα ΦΕΚ που δεν έχουν
καταχωρισθεί στην ιστοσελίδα του Εθνικού Τυπογραφείου δίνεται η δυνατότητα δωρεάν αποστολής με
ηλεκτρονικό ταχυδρομείο κατόπιν αίτησης που υποβάλλεται με τη συμπλήρωση ειδικής φόρμας στην
ιστοσελίδα του Εθνικού Τυπογραφείου.
Η έντυπη μορφή των τευχών ΦΕΚ διατίθεται για μεμονωμένα φύλλα με το ανάλογο κόστος από το
τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα ΚΕΠ ενώ για
ετήσια κυκλοφορία τευχών ΦΕΚ η διάθεση γίνεται υπό μορφή συνδρομής από το τμήμα Συνδρομητών.
Πληροφορίες σχετικά με την αποστολή/κατάθεση εγγράφων προς δημοσίευση, την διαθεσιμότητα
των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα.
Επίσης στην ιστοσελίδα μπορείτε να αναζητήσετε πληροφορίες σχετικά με την πορεία δημοσίευσης
των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ).
Περισσότερες πληροφορίες για δημοσιεύματα και λοιπά θέματα, μπορείτε να αναζητήσετε από το
Τμήμα Πληροφοριών καθώς και από το τηλεφωνικό κέντρο του Εθνικού Τυπογραφείου.
2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του
Το Εθνικό Τυπογραφείο μετά από σχετικό αίτημα φορέα του Δημοσίου αναλαμβάνει να σχεδιάσει
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους αλληλογραφίας, κ.ά. Επίσης σχεδιάζει και κατασκευάζει σφραγίδες.
ùõìöê÷îê÷ õôù õçöêûêî øô êíòîïô øùõôéöçúêîô
ΕΘΝΙΚΟ ΤΥΠΟΓΡΑΦΕΙΟ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
Το Εθνικό Τυπογραφείο είναι δημόσια υπηρεσία η οποία υπάγεται στο Υπουργείο Εσωτερικών και
Διοικητικής Ανασυγκρότησης, με κύρια αποστολή την έντυπη και ηλεκτρονική έκδοση, εκτύπωση,
διαχείριση και κυκλοφορία των φύλλων της Εφημερίδας της Κυβερνήσεως (ΦΕΚ) και την κάλυψη των
εκτυπωτικών αναγκών του Δημοσίου. (ν. 3469/2006, Α΄ 131).

[Source: 20160400113.pdf | Tokens: 19686]